Cashmere er en naturlig uldfiber, der stammer fra cashmeregederne, som lever i ekstreme vejrforhold, hvilket stiller store krav til deres pels, der skal kunne tilpasse sig varme somre såvel som kolde vintre. Ulden består af fine, bløde og isolerende hår fra gedens underpels, hvilket giver cashmere sin luksuriøse blødhed og temperaturregulerende egenskaber. Det er noget af det, der gør cashmere til et eftertragtet materiale i tøj og accessories.